Beby Tsabina

Beby Tsabina (lahèr è tangghâl 27 Oktober 2002) panèka sala sèttong artis, moḍèl, bân panyanyi Inḍonèsia. Beby èkennal polana peranna dhâddhi Santi è serial televisi Anak Jalanan (2015) bân èkennal bânnya' orèng polana peranna dhâddhi Ruby è serial televisi Mermaiḍ in Love (2016). È taon 2017, Beby amaèn peran dhâddhi  Afifah è filem lughâlluna, Ḍear Nathan. Beby ollè peran otama lughâlluna è filem è taon 2020, amaèn peran fhâddhi Gita Savitri è film Rentang Kisah.

 Kaoḍi'ân Awwâl bân Penḍiḍighân 
Beby lahir Cut Putri Tshabina tangghâl 27 Oktober 2002, è Banḍa Aceh. Beby panèka pottra nomer ḍuwâ' ḍâri tello' pottra sè èlahirraghi ḍâri Teuku Ḍarmawan bân Eny Marlinda Ḍarmawan. Ebhuna panèka moḍèl è propinsi Aceh. Beby anḍi' tarètan lakè' nyamana Teuku Atha, bân alè' binè' nyamana Cut Keysha.https://web.archive.org/web/20190806192805/https://www.idntimes.com/hype/entertainment/kenny-riana/potret-kedekatan-beby-tsabina-dan-cut-keysha-yang-sama-sama-kpopers-agp-c1c2

Beby ampon mamarè penḍiḍighân menengah lebat asakola è roma bân nerrossaghi penḍiḍighân tèngghi jurusân Manajemen è Jakarta International College. Beby ampon lastarè penḍiḍighân tèngghi è Universitas Western Michigan. Beby lulus kalabân prèdikat summa cum lauḍe bân ngaollè ghellâr Bachelor of Business Adḍministration.

 Kalakoan 
Beby awwâlla noro' auḍisi casting è kampong asalla, Nanggroe Aceh Ḍarussalam, è bâkto ghi’ kellas empa’. Beby èpèlè kaa'ngghuy peran, tapè proḍuksi è proyek jâriya èbhâttallaghi. Saterrossa, è omor 12 taon, èonjhâng bân sèttong sutraḍara ka'angghuy noro' pan-bârâmpan auḍisi casting è Jakarta. Beby narèma tabârân dhâddhi peran penḍukung è sinetron Alphabet ḍâlem sèttong episoḍe bân Anak Menteng è taon 2015. Nyamana Beby èkennal è bâkto amaèn tokoh dhâddhi Santi è sinetron populèr Anak Jalanan.

 Sombher